Document ID: /roh_data/filtered/fineweb-2-filterrobots_roh.jsonl.gz/52001

Far ord trais raits da distribuziun ina gronda
- Mesemna, 25.2.2015, 11:17
L’Axpo, l’ewz e la Repower mettan ensemen lur raits d'auta tensiun en il Grischun dal nord e central. Quai duai succeder a partir dal prim da mars.
Cun colliar ils manaschis possia la segirezza dal provediment d'electricitad vegnir augmentada. Plinavant possian ils implants existents vegnir nizzegiads meglier, uschia hai num en la communicaziun communabla.
La nova colliaziun da rait stettia er en l'interess da la strategia d'energia 2050 cunquai ch'i saja er planisà da construir implants fotovoltaics.
RR novitads 11:30